رام ریاض

رام ریاض  (پیدائش: 13 جنوری، 1933ء - وفات: 7 ستمبر، 1990ء) پاکستان سے تعلق رکھنے والے اردو اور پنجابی زبان کے ممتاز شاعر تھے۔

پیدائش
حضرت رام ریاض (ریاض احمد شگفتہ) 13 جنوری، 1933ء کو پانی پت ، برطانوی ہندوستان میں پیدا ہوئے۔ ان کا اصل نام ریاض احمد تھا۔ تقسیم ہند کے بعد پاکستان میں منتقل ہو گئے اور جھنگ میں سکونت اختیار کی۔
آپ کے والد کا نام شیخ نیاز احمد ھے ۔

تعلیم
آپ نے 1945ء میں پرائمری کا امتحان محلہ انصاریاں پانی پت کے مدرسہ شاخِ انصاریاں سے پاس کیا ۔ پھر ابھی مڈل کی تعلیم مکمل نہیں ھوئی تھی، تقسیم ہند کے بعد 1948ء کو محلہ گلاب والا ، وارڈ نمبر 5 جھنگ شہر میں پہنچے ۔
مڈل کا امتحان 1950ء میں حالی مسلم ھائی سکول جھنگ سے پاس کیا ۔ میٹرک کا امتحان ایم بی ھائی سکول جھنگ سے بطور ریگولر اسٹوڈنٹ 1953ء میں پاس کیا عالمی شہرت کے حامل نوبل انعام یافتہ سائنسدان پروفیسر عبدالسلام بھی اسی ادارے میں زیرِ تعلیم رھے 

رام ریاض کی شاعری کا آغاز ھائی سکول دور سے ھو چکا تھا ۔ میٹرک کے بعد رام ریاض نے گورنمنٹ وول سپننگ اینڈ ویونگ سنٹر جھنگ شہر میں داخلہ لے لیا ۔ وہ یہاں 14 اپریل 1955ء سے 22 مئی 1957ء تک زیرِ تعلیم رھے ۔ اور یہاں سے وول ٹیکنالوجی کا سپننگ ماسٹر ڈپلومہ کورس کامیابی سے مکمل کیا ۔ 

اس کے بعد صوبہ پختون خوا کی ایک وول مل میں بحیثیت سپننگ ماسٹر ملازمت اختیار کر لی۔ یہ ان کی پہلی ملازمت تھی جلد ھی وہ ملازمت چھوڑ کر واپس جھنگ آ گئے اور تعلیم کا سلسلہ دوبارہ شروع کر دیا۔
1965ء میں گورنمنٹ کالج جھنگ سے گریجویشن کا امتحان پاس کیا اس وقت تک آپ ریاض احمد شگفتہ کے نام سے معروف تھے۔ آپ کی ڈگری پر بھی یہی نام درج ھے ۔ کچھ عرصہ بعد آپ نے اپنا قلمی نام رام ریاض اختیار کر لیا,

تدریس
گریجویشن کے بعد رام ریاض نے اسلامیہ ھائی سکول خانیوال میں ٹیچر کی حیثیت سے ملازمت شروع کر لی، معروف ادیب علی تنہا بھی اسی ادارے کے فارغ التحصیل ھیں۔ جن کا ذکر رام ریاض بیحد محبت سے کرتے تھے ۔ ملازمت کا یہ سلسلہ بھی زیادہ دیر نہ چل سکا ۔اور آخر کار جھنگ واپس آ گئے ۔

شادی
اسی دوران میں ان کی شادی ھو گئی لیکن یہ شادی کامیاب نہ ھو سکی اور آخر کار انہوں نے اپنی بیوی کو طلاق دے دی ۔ مگر تنہائی اور بیروزگاری کا عفریت مسلسل ان کے سر پر منڈلاتا رھا،

ملازمت
1973ء میں محکمہ خاندانی منصوبہ بندی میں بحیثیت پبلسٹی آفیسر کے طور پر انہیں جاب مل گئی یہ سلسلہ تقریبا 4 برس تک جاری رھا اور بالآخر یہ ملازمت بھی ترک کی،

شعروادب
1986ء میں ان کا پہلا مجموعہ کلام "پیڑ اور پتے" شائع ھوا ۔ دوسرا شعری مجموعہ ورق سنگ  کے نام سے اشاعت پزیر ہوا۔

فالج
10 جون 1986ء کو فالج کے شدید حملے نے اس توانا شاعر کو مستقل طور پر اپاھج بنا کر رکھ دیا ۔گزر اوقات کا واحد ذریعہ اکادمی ادبیات پاکستان کی طرف سے 500 روپے ماھانہ وظیفہ تھا

تصانیف 
 پیڑ اور پتے
 ورق سنگ

نمونۂ کلام 

<div style='text-align: center;'>
غزل

<div style='text-align: center;'>
غزل

<div style='text-align: center;'>
غزل

وفات 
رام ریاض 7 ستمبر 1990ء کو جھنگ،پاکستان میں وفات پاگئے۔ جھنگ کے نواحی قبرستان میں سپردِ خاک ہوئے،

حوالہ جات 

1933ء کی پیدائشیں
1990ء کی وفیات
بیسویں صدی کے پاکستانی شعرا
پاکستانی اردو شعرا
پاکستانی مسلم شخصیات
پنجابی زبان کے شعرا
ضلع جھنگ کی شخصیات